Keskittymiä käsittelevän neuvoa-antavan komitean 89. kokouksessaan 12. tammikuuta 2001 antama lausunto asiaan COMP/M.2033 - Metso/Svedala liittyvästä alustavasta päätösluonnoksesta (ETA:n kannalta merkityksellinen teksti)



Virallinen lehti nro C 076 , 25/03/2004 s. 0026 - 0027



Keskittymiä käsittelevän neuvoa-antavan komitean 89. kokouksessaan 12. tammikuuta 2001 antama lausunto asiaan COMP/M.2033 - Metso/Svedala liittyvästä alustavasta päätösluonnoksesta (2004/C 76/04) (ETA:n kannalta merkityksellinen teksti) 1. Neuvoa-antava komitea on komission kanssa samaa mieltä siitä, että ilmoitettu toimenpide on sulautuma-asetuksen 3 artiklan 1 kohdan b alakohdassa tarkoitettu keskittymä ja sillä on kyseisen asetuksen 1 artiklan 2 kohdassa tarkoitettu yhteisön laajuinen ulottuvuus. 2. Neuvoa-antava komitea on komission kanssa samaa mieltä siitä, että a) uudet ja käytetyt kivenmurskauslaitteet muodostavat erilliset tuotemarkkinat. b) uusien kivenmurskauslaitteiden markkinat on segmentoitava laitteiden tekniikan (leukamurskaimet, kartiomurskaimet, karamurskaimet) ja käyttökohteen mukaan (rakennus- tai kaivosteollisuus). c) kaivosteollisuuden kartiomurskainten markkinoilla tehokkaat kartiomurskaimet muodostavat vielä erilliset tuotemarkkinat. 3. Neuvoa-antava komitea on komission kanssa samaa mieltä siitä, että a) rakennusteollisuuden kivenmurskauslaitteiden maantieteelliset markkinat ovat laajuudeltaan kansalliset. b) kaivosteollisuuden kivenmurskauslaitteiden maantieteelliset markkinat ovat alueelliset (ETA). 4. Neuvoa-antava komitea on komission kanssa samaa mieltä siitä, että a) ilmoitettu keskittymä luo määräävän aseman rakennusteollisuuden kartiomurskainten markkinoilla Itävallassa, Tanskassa, Suomessa, Ranskassa, Saksassa, Italiassa, Irlannissa, Norjassa, Portugalissa, Espanjassa, Ruotsissa ja Yhdistyneessä kuningaskunnassa. b) ilmoitettu keskittymä luo määräävän aseman rakennusteollisuuden leukamurskainten markkinoilla Tanskassa, Suomessa, Norjassa ja Ruotsissa. c) ilmoitettu keskittymä luo määräävän aseman kaivosteollisuuden tehokkaiden kartiomurskainten markkinoilla Euroopan talousalueella. d) ilmoitettu keskittymä luo määräävän aseman kaivosteollisuuden leukamurskainten markkinoilla Euroopan talousalueella. e) ilmoitettu keskittymä luo määräävän aseman karamurskainten markkinoilla Euroopan talousalueella. 5. Neuvoa-antava komitea on komission kanssa samaa mieltä siitä, että osapuolten 13. joulukuuta 2000 antamat sitoumukset a) ratkaisevat leukamurskainten markkinoille aiheutuneet kilpailuongelmat (rakennus- ja kaivosteollisuus). b) ratkaisevat kartiomurskainten markkinoille aiheutuneet kilpailuongelmat (rakennus- ja kaivosteollisuus). c) eivät riitä ratkaisemaan karamurskainten markkinoille aiheutuvia kilpailuongelmia. 6. Neuvoa-antava komitea on komission kanssa samaa mieltä siitä, että osapuolten 22. joulukuuta 2000 antamat uudet sitoumukset eivät riitä ratkaisemaan karamurskainten markkinoille aiheutuvia kilpailuongelmia. 7. Osapuolten 9. tammikuuta 2001 esittämien viimeisimpien sitoumusten osalta a) neuvoa-antavan komitean enemmistö katsoo, että sitoumuksia on ehdotettu komission asetuksen N:o 447/98 18 artiklan 2 kohdassa säädetyn määräajan jälkeen. Vähemmistö on eri mieltä tästä. Toinen vähemmistö ei ota kantaa. b) neuvoa-antavan komitean enemmistö katsoo, että osapuolet eivät ole vedonneet poikkeuksellisiin olosuhteisiin. Vähemmistö ei ota kantaa. c) neuvoa-antavan komitean enemmistö katsoo, että asiaan liittyvien erityispiirteiden vuoksi 9. tammikuuta esitettyjä sitoumuksia ei voida pitää uusina sitoumuksina. Neuvoa-antavan komitean vähemmistö on eri mieltä ja katsoo, että ehdotukset eivät ole pelkkiä selvennyksiä tai aikaisempien sitoumusten muutoksia vaan kyse on uusista sitoumuksista. Toinen vähemmistö ei ota kantaa. d) neuvoa-antavan komitean enemmistö katsoo näin ollen, että 9. tammikuuta annetut sitoumukset on otettava huomioon. Neuvoa-antavan komitean vähemmistö on eri mieltä tästä. 8. Neuvoa-antavan komitean enemmistö katsoo, että viimeksi annetut sitoumukset riittävät ratkaisemaan kaikki kilpailuongelmat. Neuvoa-antavan komitean vähemmistö ei ole ottanut asiaan kantaa, sillä se ei ole samaa mieltä näiden sitoumusten ottamisesta huomioon. 9. Neuvoa-antavan komitean enemmistö katsoo, että Metso/Svedala -toimenpide voidaan julistaa soveltuvaksi yhteismarkkinoille ja ETA-sopimuksen toimintaan. Neuvoa-antavan komitean vähemmistö on eri mieltä, sillä se ei ole samaa mieltä osapuolten ehdottamien viimeisten sitoumusten ottamisesta huomioon. 10. Neuvoa-antava komitea pyytää komissiota ottamaan huomioon kaikki keskustelussa käsitellyt kysymykset ja erityisesti vaikeudet ratkaista, miten erottaa toisistaan uudet sitoumukset ja pelkät muutokset aikaisempiin sitoumuksiin. 11. Neuvoa-antava komitea suosittelee lausuntonsa julkaisemista Euroopan unionin virallisessa lehdessa.